
Anca Alexandrescu, realizatoarea emisiunii Culisele Statului 
Paralel de la Realitatea Plus, o acuză pe senatoarea Diana 
Şoşoacă, dar şi pe susţinătorii acesteia, de atacuri şi jigniri la 
adresa ei şi a jurnaliştilor Realitatea Plus, avertizând că va depune 
plângeri la Poliţie. 


„Am luat această decizie să anunţ pe pagina mea de socializare că 
dacă Diana Şoşoacă şi susţinătorii continuă cu aceste ameninţări 
si jigniri la adresa mea, a Realitatea Plus şi a colegilor mei, care au 
încercat să-i ia un punct de vedere, aşa cum este normal, eu voi 
aduna toate aceste mesajele şi le voi depune la poliţie. Trebuie 
spus că eu sunt victima acestei hărţuiri de mai multă vreme. Am 
fost singura moderatoare TV care i-a oferit spaţiu doamnei 
Şoşoacă, pentru a-şi prezenta ideile, am înfruntat o serie de jigniri 


din partea unor oameni care nu o simpatizau am procedat în mod 
corect, am realizat interviuri cu ea şi de Paşte, si de Crăciun, m-am 
comportat absolut corect, aşa cum m-am comportat cu toţi ceilalţi 
lideri politici. Ei bine, în momentul în care Şoşoacă şi susţinătorii 
m-au ameninţat, m-am jignit, au proferat atacuri la adresa vieţii 
mele privatei şi am dovada că cei care au făcut acest lucru sunt 
apropiaţi ai familiei Şoşoacă, am anunţat public că nu o voi mai 
invita pe doamna senator până nu-ţi cere scuze. Nu numai că nu 
şi-a cerut scuze, dar şi-a intensificat atacurile, încurajându-şi 
susţinătorii să facă la fel. 


Totul a culminat după ce, joia trecută, am devoalat cu probe şi 
invitându-l pe avocatul domniei sale, faptul că în spatele acelei 
aprobări pentru aşa-zis-ului miting al transportatorilor din Piaţa 
Constituţiei se află Şoşoacă; de atunci s-a declanşat Jihadul. 
Duminică seară am continuat să arăt adevărul, despre ceea ce 
spune Diana Şoşoacă şi susţine, în mod eronat. Acel camion si acel 
tractor nici măcar nu sunt ale fermierilor, ci au fost închiriate de 
apropiaţi ai lui Şoşoacă, pentru a aduce totuşi pe cineva acolo, în 
încercarea de a salva oarecum situaţia. Nu îi declar război, ci îi 
transmit că-i voi răspunde cu exact acelaşi comportament pe care 
ea l-a avut pentru că numai aşa se poate opri, nu putem înlocui 
ceea ce se întâmplă azi în politica românească prin acest tip ce 
comportament” a spus Anca Alexandrescu. 

